OzLabs/hebrew-wiki-articles huggingface dataset:
גריגורי זינובייב

גריגורי יבסייביץ' זינובייב (ברוסית: Григо́рий Евсе́евич Зино́вьев; 23 בספטמבר 1883 – 25 באוגוסט 1936) היה מהפכן רוסי יהודי, ממייסדיה וממנהיגיה של המפלגה הבולשוויקית הרוסית.

== קורות חיים ==
זינובייב נולד בעיר יליזבתגרד שבאימפריה הרוסית (כיום קרופיבניצקי, באוקראינה), כהירש אפלבאום<ref name=":0"></ref> (ונודע גם כאובסיי-גרשון אהרונוביץ' רדומיסלסקי (Овсей-Гершон Аронович Радомысльский)) במשפחת בעלי חווה חקלאית.

זינובייב הצטרף למפלגה הסוציאל-דמוקרטית הרוסית בשנת 1901. למד כימיה ומשפטים בברן. בשנת 1903 הוא פגש בברן את ולדימיר לנין ומאז היה למקורבו. בשנים 1904–1908 פעל ברוסיה בארגון המפלגה ובהפצת חומר תעמולתי. בשנת 1908 נאסר, לאחר ששוחרר יצא את רוסיה והשתתף בפעילות ההנהגה הגולה של הפלג הבולשוויקי.

במרץ 1917, עם פרוץ המהפכה הקומוניסטית ברוסיה, חזר לסנקט פטרבורג ביחד עם לנין ומספר חברי מפלגה נוספים. הוא הועמד בראש סניף המפלגה בעיר. בעקבות משבר יולי נמלט ביחד עם לנין לפינלנד. לאחר מהפכת אוקטובר נתמנה לנשיא הקומינטרן וכיהן בתפקיד זה עד לשנת 1926. בתקופה זו היו לו מספר מחלוקות עקרוניות עם לנין בנושאי מדיניות שונים. לאחר מות לנין (1924) נמנה זינובייב עם השלישייה המובילה של ההנהגה, יחד עם סטלין וקמנייב. ואולם, במהלך השתלטות סטלין על ההנהגה, הורחק זינובייב מעמדות עוצמה, סולק מהמפלגה, ובשנת 1934 נאסר באשמת "פעילות קונטר-רבולוציונית", נשפט וקיבל עונש מאסר של 10 שנים. בשנת 1936 במהלך משפט נוסף הואשם ברצח סרגיי קירוב ובפשעים נוספים. לאחר משפט ראווה הוצא להורג באוגוסט של אותה שנה.<ref></ref><ref name=":0" />

בשנת 1988 שמו טוהר מכל האשמות.

אחותו, ד"ר דינה ורלינסקי, עלתה לארץ ישראל. גיסה של דינה ורלינסקי, שלמה ורלינסקי, שהתייתם מהוריו בגיל שש, גדל אצל זינובייב, ועלה לארץ ישראל זמן לא-רב קודם להוצאתו של זה להורג.

== קישורים חיצוניים ==

* 
* 

== הערות שוליים ==

קטגוריה:פוליטיקאים יהודים רוסים
קטגוריה:פוליטיקאים יהודים סובייטים
קטגוריה:יהודים חברי הפרלמנט הרוסי
קטגוריה:בוגרי אוניברסיטת ברן
קטגוריה:חברי הפוליטביורו של המפלגה הקומוניסטית של ברית המועצות
קטגוריה:מורשעים בעבירות על רקע אידאולוגי בברית המועצות
קטגוריה:ראשי עיריות
קטגוריה:האופוזיציה השמאלית
קטגוריה:מושלי סנקט פטרבורג
קטגוריה:יהודים שהוצאו להורג ברוסיה ובברית המועצות
קטגוריה:רוסים שנולדו ב-1883
קטגוריה:רוסים שנפטרו ב-1936
קומינטרן

קוֹמִינְטֶרְן (מרוסית: Коминтерн) שנקרא גם האינטרנציונל הקומוניסטי והאינטרנציונל השלישי (1943-1919) היה האיגוד הבינלאומי של המפלגות הקומוניסטיות. 

== היסטוריה ==
בחודש מרץ של שנת 1919 החליט לנין להקים אינטרנציונל קומוניסטי "שלישי", שהיה אמור לרשת את הסמכות המהפכנית של "האינטרנציונל הראשון" ו"האינטרנציונל השני" של קרל מרקס. המטרה המוצהרת הייתה להילחם "בכל האמצעים, כולל בכוח מזוין, במטרה למגר את הבורגנות הבינלאומית ולהקים רפובליקה סובייטית בינלאומית כשלב מעבר לביטול מוחלט של המדינה". 

הנחת היסוד של לנין ושל ההנהגה הבולשביקית בעת ביצוע המהפכה ברוסיה היתה, כי משטר קומוניסטי ברוסיה לא יוכל לשרוד ללא התפשטות המהפכה לרחבי אירופה. לנין הסתמך על הסיוע שיקבל מהמשטרים הסוציאליסטיים המהפכניים של מערב אירופה. על כן, כאשר החלה המהפכה, ציפתה ההנהגה הקומוניסטית למהפכה דומה בשאר ארצות אירופה. המהפכה המתמדת לא יצאה לפועל, על אף התרחשותם של אירועים מהפכניים אחדים במערב ובמרכז אירופה בין השנים 1919-1923 (במיוחד בגרמניה, שנחשבה באותה עת למקום הבשל ביותר למהפכה חברתית-פוליטית, ובהונגריה), והתברר כי המערב נרגע. תופעה זו, שמכונה על ידי הקומוניסטים הרוסיים "ייצוב של קפיטליזם", הותירה את ברית המועצות מבודדת ומוקפת בסביבה פוליטית בין-לאומית עוינת. 

הקומינטרן קיים שבעה קונגרסים עולמיים. לאורך כל שנות קיומו, הייתה הדומיננטיות הרוסית בקומינטרן מוחלטת. 

ב-15 במאי שנת 1943, פירק סטלין את הקומינטרן כצעד פיוס עם בעלות הברית. לאחר פירוק הקומינטרן הוקם בשנת 1947 ארגון "קומינפורם" כמוסד לתיאום בין המפלגות הקומוניסטיות. הקומינפורם המשיך לעסוק במשימות שהיו לקומינטרן ובאותן שיטות. הקומינפורם פורק בשנת 1957.

==ראו גם==
*האינטרנציונל הראשון
*האינטרנציונל השני
*האינטרנציונל הרביעי
*הסכם אנטי-קומינטרן

==קישורים חיצוניים==

* 
* 

==הערות שוליים==

קטגוריה:סוציאליזם
קטגוריה:מפלגות קומוניסטיות
קטגוריה:תנועות פוליטיות
קטגוריה:ברית המועצות: ארגונים
קטגוריה:ארגונים לשעבר
נקדן טקסט

[[תמונת מסך של נקדן טקסט]]
נקדן טקסט הייתה תוכנת ניקוד אוטומטית שפותחה בשנת 1996 על ידי מט"ח (המרכז לטכנולוגיה חינוכית) כחלק מפרויקט "רב מילים" לניתוח צורני ממוחשב של השפה העברית, המאפשרת זיהוי של רוב המילים בעברית בנטיות שונות, כינויים ואותיות שימוש. הפרויקט בוצע בראשותו של פרופסור יעקב שויקה. כיום שייכת התוכנה לחברת מלינגו, אשר המשיכה לפתח אותה, ומפעילה גרסה עדכנית שלה באתר נקדן מורפיקס.

תוכנת נקדן-טקסט, שהייתה תוסף למעבד התמלילים Word, איפשרה לנקד ממילה בודדת ועד מסמך מלא באופן אוטומטי, תוך שהיא בוחרת, במקרה של כמה אפשרויות, את המילה השכיחה ביותר והמתאימה ביותר להקשר. לתוכנה זו היה גם אשף ניקוד ידני, שאפשר לבחור מתוך רשימת מילים מנוקדות, ולנקד מילים באופן חופשי ובקלות. אחוזי ההצלחה בניקוד אוטומטי בתוכנה זו היו גבוהים (לטענת המפתחים: 90% - 95% הצלחה), והיא זכתה בפרס איל"א ליישומי מחשב.

בתוכנה זו יש מנגנון ניתוח צורני ופירוק למרכיבים של המילה, בשם "מלי"ם", כך שברשימת המילים המנוקדות ניתן לעשות הבחנה בין שתי מילים זהות שמנוקדות באופן שונה זו מזו; כך למשל, כאשר המנקד נתקל במילה וכשמחברותיכם, הוא יודע האם הוא רוצה את הניקוד של ו + כאשר + מ + החברות שלכם (רבים), או את הניקוד של אם ו + כאשר + המחברות שלכם.

הגרסה העדכנית של התוכנה פועלת כאמור באתר נקדן מורפיקס, בתשלום דמי מינוי.

==דוגמה לטקסט שנוקד על ידי התוכנה==

אפשר לשים לב שבטקסט, שיש בו 102 מילים, יש כתריסר טעויות מובהקות (מודגשות) ועוד כמה מילים לא מזוהות. למשל, כמה פעמים ניקדה התוכנה את המילה "תוכנה" עם מפיק באות ה'. בפעם הראשונה ("בתוכנה זו") אין כל הצדקה מורפולוגית לכך, שכן לפי ניתוח הצירוף על פי ניקוד התוכנה עולה כך: תוכן+שלה+זו. צירוף זה בלתי אפשרי בעברית, שכן היה צריך להיות תוכן+שלה+זה. לכן גם בכל הנוגע לזיהוי צורני־תחבירי התוכנה איננה מושלמת כלל.
מאז נרכשה "נקדן" על ידי חברת מלינגו כמעט לא פותחו בה שינויים ושיפורים לשוניים. שגיאות שונות שהיו עוד בתחילת הדרך נותרו בעינן.
כפי שניתן לראות, הטעויות נובעות מניקודים אפשריים אך לא נכונים בהקשר הנתון. ניתוח ההקשר של התוכנה השתפר במהלך שנות פיתוחה. כיום באתר נקדן מורפיקס, בקטע המנוקד הנ"ל יש שלוש טעויות מתוך 102 מילים.

דוגמה נוספת:

{| class="wikitable"
|-
! טקסט מקור !! הטקסט שהתקבל בנקדן !! הטקסט כפי שראוי לנקד
|-
| עוף גמל
מעלה על

על שבעת הימים טוס ופרח

דרוש בשלום

לאום ולאום

וברכם ביריד המזרח
 ||עוֹף גָּמַל
מָעֳלֶה עַל

עַל שִׁבְעַת הַיָּמִים טוּס וּפֶרַח

דָּרוּשׁ בְּשָׁלוֹם

לְאֹם וּלְאֹם

וּבִרְכָּם בִּירִיד הַמִּזְרָח

|| עוּף גָּמָל

מַעֲלָה עָל

עַל שִׁבְעַת הַיַּמִּים טוּס וּפְרַח

דְּרֹשׁ בִּשְׁלוֹם

לְאֹם וּלְאֹם

וּבָרְכֵם בִּירִיד הַמִּזְרָח

|}

בטקסט זה, שיר בן 15 מילים בלבד מאת חיים גורי, הציעה התוכנה 9 מילים שגויות (60 אחוז שגיאות). מתוכן מילה אחת (וברכם) כלל לא מופיעה כאופציה לניקוד.
ניקוד שירה הוא אתגר מיוחד לתוכנות ניקוד אוטומטי. כשיש כמה אפשרויות ניקוד למילה מסוימת, התוכנה בוחרת במילה השכיחה יותר בשימוש והמתאימה להקשר התחבירי הנתון. אך השפה השירית בוחרת לרוב במילים הפחות שכיחות ובמבנים תחביריים בלתי שגרתיים. אתגר נוסף הוא צורת הציווי, שהיא נדירה סטטיסטית בטקסטים עבריים כלליים, אך עשויה להופיע בשיר מסוים מספר פעמים. בדרך כלל אתגר כזה נפתר על ידי בחירת צורת הציווי בממשק הגהה שמציע את כל אפשרויות הניקוד התקניות של המילה (כמו בנקדן מורפיקס).

קטגוריה:מעבדי תמלילים
קטגוריה:ניקוד עברי
קטגוריה:תוכנות שהושקו ב-1996
פדרליזם

פֶדֶרָלִיזְם או מַאֲחָדִיּות<ref></ref> היא שיטת ממשל לפיה כמה מדינות או "מדינות בדרך" מחליטות להתאגד לישות פוליטית אחת ומוסרות חלק מן הסמכויות לרשויות שלטון מרכזיות משותפות ("השלטון הפדרלי"); קיימים גם תרחישים הפוכים, שבהם מדינה בעלת שלטון מרכזי הופכת לפדרציה, בדרך כלל בעקבות לחץ מצד קהילות אתניות שונות במדינה. החברות בפדרציה שומרות על מידה מסוימת של אוטונומיה אך מוסרות לשלטון העל סמכויות בלעדיות בתחומים מרכזיים כגון ביטחון, יחסי חוץ ומערכת מוניטרית .

לכל חברה בפדרציה רשויות שלטון משלה וחוקים משלה, אך בתחומים המצויים בסמכות הבלעדית של הרשויות הפדרליות אין החברות רשאיות לחוקק או לבצע פעולות אחרות הסותרות את המשפט הפדרלי, אם כי הן יכולות להוסיף עליו. יחס הסמכויות בין חברות הפדרציה לשלטון הפדרלי משתנה ממקום למקום, אם כי נושאי ביטחון וחוץ נמצאים תמיד בסמכות השלטון המרכזי. הבעיה המרכזית של המבנה הפדרטיבי היא שאלת עצמאות החברות בפדרציה והזכות העקרונית והדרך המעשית שבה יכולה חברה לפרוש מהברית. מלחמת האזרחים האמריקנית פרצה בשל ניסיון כזה, וקנדה מתמודדת כבר שנים רבות עם דרישות ההיפרדות של חבל קוויבק.

הפדרציה מוכרת ביותר בתבניתה האמריקנית, אך היא נהוגה בין השאר גם בגרמניה, אוסטריה, קנדה, אוסטרליה, רוסיה, ארגנטינה, מקסיקו, שווייץ, בלגיה, ונצואלה, ברזיל, סודאן והודו.

==ראו גם==
* קונפדרציה
* רפובליקה פדרלית

==קישורים חיצוניים==

* 

==הערות שוליים==

קטגוריה:שיטות ממשל
קטגוריה:ליברליזם
ארתור צימרמן

ארתור צימרמן (בגרמנית: Arthur Zimmermann; 5 באוקטובר 1864 – 6 ביוני 1940), היה שר החוץ הגרמני בעיצומה של מלחמת העולם הראשונה, מ-22 בנובמבר 1916 עד התפטרותו ב-6 באוגוסט 1917.

== ביוגרפיה ==
צימרמן נולד במרגרבובה, פרוסיה המזרחית, שהייתה חלק מממלכת פרוסיה (היום אולקו, פולין). הוא למד משפטים בין השנים 1884–1887 בקניגסברג, פרוסיה המזרחית ולייפציג. לאחר מכן שירת תקופה כעורך דין זוטר ובהמשך קיבל את הדוקטורט שלו במשפטים. ב-1893 פתח קריירה בדיפלומטיה ונכנס לשירות הקונסולרי בברלין. הוא הגיע לסין ב-1896, ועלה לדרגת קונסול ב-1900. בעודו מוצב במזרח הרחוק, היה עד למרד הבוקסרים בסין. כחלק מהעברתו למשרד החוץ, הוא חזר לגרמניה בשנת 1902. חלק מהמסע הזה היה באמצעות מסילות ברזל ברחבי ארצות הברית היבשתית, עובדה שבה ישתמש מאוחר יותר כדי לנפח את מומחיותו כביכול על האומה.

מאוחר יותר נקרא למשרד החוץ, ושירת תחת שר החוץ ב-1911, וב-24 בנובמבר 1916 מונה לשר החוץ והחליף את גוטליב פון יאגו בתפקיד זה. הוא נטל חלק גדול מהמשא ומתן של הממונה עליו עם שליחים זרים במשך כמה שנים לפני מינויו בגלל הסתייגותו של יאגו בתפקיד. הוא היה הלא אריסטוקרט הראשון שכיהן כשר החוץ.

הוא זכור בעיקר בשל "מברק צימרמן" שאותו שלח ב-16 בינואר 1917 לשגריר גרמניה בארצות הברית, הרוזן יוהאן פון ברנשטורף. במברק הוסמך ברנשטורף להציע למקסיקו ברית עם גרמניה כנגד ארצות הברית, תמורת תמיכה כספית נדיבה והבנה מצד גרמניה שעל מקסיקו לכבוש מחדש, בדרום-מערב ארצות הברית, שטחים שהיו בעבר בריבונות מקסיקנית. יירוט המברק ופענוחו על ידי המודיעין הימי הבריטי הביאו להצטרפות ארצות הברית למדינות ההסכמה במלחמת העולם הראשונה. לאחר חשיפת המברק האמין הציבור האמריקאי שהמברק הוא זיוף שנועד לגרור את ארצות הברית למלחמה. במהלך מפתיע ביותר אישר צימרמן את אותנטיות המברק, יומיים לאחר שפורסם. 

צימרמן היה מעורב גם בתוכניות לתמוך במרד האירי ולעזור לקומוניסטים לחתור תחת משטר הצאר ברוסיה.

ב-6 באוגוסט 1917, התפטר צימרמן מתפקיד שר החוץ והחליפו את מקומו של ריכרד פון-קוהלמן. אחד הגורמים להתפטרותו היה מברק צימרמן המפורסם ששלח ב-16 בינואר 1917. הוא מת בברלין ב-6 ביוני 1940 מדלקת ריאות.

==קישורים חיצוניים==

* 

קטגוריה:פוליטיקאים גרמנים במלחמת העולם הראשונה
קטגוריה:שרי החוץ של האימפריה הגרמנית
קטגוריה:דיפלומטים גרמנים
קטגוריה:מסדר כוכב רומניה
קטגוריה:מעוטרי צלב הברזל
קטגוריה:מעוטרי אות מסדר העיט האדום
קטגוריה:מעוטרי מסדר אוסמניה
קטגוריה:משפטנים גרמנים
קטגוריה:גרמנים שנולדו ב-1864
קטגוריה:גרמנים שנפטרו ב-1940
האגודה הלינאית של לונדון

האגודה הלינאית של לונדון (באנגלית: The Linnean Society of London) היא האגודה הבולטת בעולם לחקר מיון עולם הטבע. האגודה מוציאה לאור כתב עת זואולוגי וכמו כן גם כתב עת ביולוגי ובוטני. האגודה מפרסמת גם את "הלינאי" - The Linnean, סקירה היסטורית של האגודה הלינאית ושל טקסונומיה בכלל.

האגודה הלינאית נוסדה בשנת 1788, ונקראה על שמו של חוקר הטבע השוודי קארולוס ליניאוס (Carolus Linnaeus). האוסף הבוטני כמו גם הזואולוגי של לינאוס נרכשו בשנת 1783 על ידי סר ג'יימס אדוארד סמית', הנשיא הראשון של האגודה, ונמצאים כעת ברשות האגודה בלונדון, ביחד עם אוסף הצמחים הפרטי של סמית'.

במושב של האגודה שהתכנס במיוחד ב-1 ביולי 1858 הוצגו במשותף מאמריהם של אלפרד ראסל וולאס ושל צ'ארלס דרווין על תיאורית האבולוציה על ידי ברירה טבעית. המושב נחשב למאורע שבו נוסדה תורת האבולוציה. החדר שבו נקראו המאמרים בפומבי, חדר ריינולדס, שוכן בבית החברה המלכותית הבריטית. בשנת 2001 הוצב בו לוח זיכרון המציין את האירוע.

== מדליות ופרסים ==
האגודה הלינאית של לונדון שואפת לקדם את לימוד כל ההיבטים של מדעי הביולוגיה, תוך דגש מיוחד על אבולוציה, טקסונומיה, מגוון ביולוגי וקיימות. באמצעות הענקת מדליות, פרסים ומענקים, האגודה מכירה ומעודדת מצוינות בכל התחומים הללו. המדליות והפרסים הבאים מוענקים על ידי האגודה הלינאית:
* מדליית ליניאן - הוקמה בשנת 1888, המוענקת מדי שנה לסירוגין לבוטנאי או זואולוג או (כפי שהיה מקובל מאז 1958) לאחד מכל אחת באותה שנה.
* מדליית דרווין - וואלאס - הוענק לראשונה בשנת 1908, על התקדמות גדולה בביולוגיה האבולוציונית.
* פרס בלומר - הוקמה בשנת 1963 ממורשת של חוקר הטבע החובב הארי הווארד בלומר, שהוענק עבור "חוקר טבע חובב שתרם תרומה חשובה לידע הביולוגי".
* פרס טרייל קרספ - הוקמה בשנת 1966 מאיחוד שני פרסים קודמים - שניהם משנת 1910 - שהוענקו "כהוקרה על תרומה יוצאת מן הכלל למיקרוסקופיה ביולוגית שפורסמה בבריטניה".
* מדליית יובל המאתיים - הוקמה בשנת 1978, במלאת 200 שנה למות קארולוס ליניאוס, מוענקת עבור "כהכרה בעבודה שביצע אדם מתחת לגיל 40 שנה".
* פרס ג'יל סמייטיס - הוקמה בשנת 1986, הוענקה על איורים בוטניים.
* מדליית הזהב הליניאנית - עבור שירותים לאגודה - הוענקו בנסיבות יוצאות דופן, החל משנת 1988.
* פרס אירן מנטון - הוקמה בשנת 1990, לצורך עבודת הדוקטורט הטובה ביותר בבוטניקה במהלך שנת לימודים.
* מדליית שלוש מאות שנה - הוענק משנת 2007 לחגיגת שלוש מאות שנה להולדת קארולוס ליניאוס.
* מדליית ג'ון סי מרסדן - הוקמה בשנת 2012, לעבודת הדוקטורט הטובה ביותר בביולוגיה שנבדקה במהלך שנת לימודים אחת.
* מדליית ג'ון ספדן לואיס - מוענק ל"אדם התורם תרומה משמעותית וחדשנית לשימור".
* פרס סר דייוויד אטנבורו - לעבודת שטח, הוקם בשנת 2015 לכבוד דייוויד אטנבורו.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:מיון עולם הטבע
פאצ'אקוטי

פַּאצַ'אקוּטִי (Pachacuti, רעידת אדמה בקצ'ואה) הוא כינויו של הסאפה אינקה (תוארו של קיסר האינקה) התשיעי בשושלת האינקה, אינקה יופאנקוי (Inca Yupanqui, 1471–1438).

פאצ'אקוטי עלה לשלטון ב-1438. במהלך 55 השנים הבאות כבשו פאצ'אקוטי (1438–1471) ובנו טוֹפָּה אִינְקָה (1471–1493) את כל השטח שכיום מהווה את פרו וכן שטחים נרחבים באקוודור, בבוליביה ובצ'ילה.

תחילה הובסו הממלכות השכנות שבהן ישבו עמים דוברי שפת האיימרה מאזור אגם טיטיקקה, ממלכת קויה וממלכת לופאקה. אחריהן הובס עם הצ'אנקה שממערב, שהיה היריב הגדול ביותר לאינקה, ושכמעט הצליח לכבוש את קוסקו.

הדרך שבה הצליח פאצ'אקוטי לנצח את העמים האחרים הייתה שילוב בין עורמה דיפלומטית לכישרון צבאי. צבא האינקה היה מאורגן היטב בהשוואה ליריביו וגדל עם הרחבת האימפריה על ידי צירוף התושבים הנכבשים לצבא. לפני כל מסע כיבוש, נעשה ניסיון לשכנע את שליטי היריב להיכנע ללא קרב, ובתמורה יושארו לשלוט על שטחיהם במסגרת אימפריית האינקה (הגם שיועץ מטעם האינקה יופקד על "המדיניות הגבוהה"), ילדיהם יקבלו חינוך מלא, והיחס אליהם יהיה כאל אצילים בהיררכיה של האינקה. לעומת זאת אם יתנגדו, יוענשו ללא רחם. אם לא הספיקו תנאים אלה ומראה הצבא בן 200,000 הלוחמים לשכנע את היריב, ניתן האות להסתערות שבה בדרך כלל הובס היריב, וחיל מצב מבני האינקה הוצב בשטח הכבוש. בעקבות החיילים באו פקידי ממשל ומהנדסים ולשון האינקה, הקצ'ואה, הוכרזה כשפה הרשמית. אם נעשו ניסיונות של מרד הייתה האוכלוסייה כולה צפויה להגליה.

גדולתו של פאצ'אקוטי הייתה לא רק בשדה הקרב. הוא כונן אימפריה אדירה על פי עקרונות מוגדרים היטב ובאופן שיטתי להפליא. המבנה הארגוני ההיררכי, איפשר לעם קטן יחסית לייצר ממאות שבטים שונים, יושבי אזורים גאוגרפיים שונים בתכלית ונבדלים במנהגיהם, לשונותיהם, עיסוקיהם ואמונותיהם, אימפריה אחת בת 6 מיליון נפש.

==קישורים חיצוניים==

* 
* 

קטגוריה:אינקה
קטגוריה:קיסרי האינקה
קטגוריה:ילידי 1380
קטגוריה:נפטרים ב-1460
אפימתאוס

אֶפּימֵתֶאוּס (יוונית: Ἐπιμηθεύς) הוא אחד מהטיטאנים במיתולוגיה היוונית. לפי אגדות המיתולוגיה אפימתאוס היה בנם של יאפטוס וקלימנה ואחיהם של פרומתאוס ואטלס. משמעות שמו ביוונית היא "המבין לאחר מעשה״.
== דמותו ==
אפימתאוס היה האחראי על מתן תכונה חיובית לכל חיה, אך כאשר הגיע הזמן לתת לאדם תכונה חיובית - לא נשאר בידו דבר. אחיו פרומתאוס גנב את האש מזאוס ומסר אותה לאדם. כעונש, יצר זאוס את פנדורה לאפימתאוס, בידיעה שהוא יתאהב בה למרות אזהרותיו של אחיו החכם פרומתאוס, שאמר לו לעולם לא לקבל מתנה מהאלים האולימפיים (משמעות שמו של פרומתאוס היא "החושב מראש").

פנדורה קיבלה קופסה מהרמס והונחתה לעולם לא לפתוח אותה. אולם הרמס נתן לה גם סקרנות, והיא פתחה אותה למרות ההנחיה ובכך שחררה את כל האסונות של האדם. היא סגרה את הקופסה בזמן, כך שנשאר רק דבר אחד בקופסה - תקווה. מאוחר יותר היא שחררה גם אותה, כך שלמין האנושי תמיד יש תקווה בזמני רוע, אך יש לתקווה עוד הרבה להשלים.

בתם של אפימתאוס ופנדורה היא פירה, שנישאה לדיאוקליון. שניהם היו היחידים ששרדו את המבול.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טיטאנים
אטלס (מיתולוגיה)

פסל אטלס, ניו יורק
אַטְלָס (ביוונית: Άτλας) הוא טיטאן במיתולוגיה היוונית, בנם של יאפטוס ואסיה. נלחם לצד קרונוס במלחמה נגד האלים היווניים. מוכר בעיקר בשל העונש שהוטל עליו לאחר שהטיטאנים הפסידו במלחמתם: עליו לשאת לנצח את כיפת השמיים על שכמו. הודות לעונש זה מהווה אטלס מוטיב המסמל סבל מתמשך הדורש סיבולת ונשיאה בנטל כבד. מסיבה זו מתואר אטלס ביצירות אומנות רבות כאדם הכורע תחת נטל נשיאת כדור גדול על שכמו. על-פי אפלטון, אטלס מונה כשליט אטלנטיס שהוא אי אגדי הנמצא באוקיינוס הנושא את שמו של אטלס: האוקיינוס האטלנטי.

== משפחה ==
אטלס הוא בן הטיטאנים יאפטוס ואסיה, ואחיהם של פרומתאוס, אפימתאוס ומנויטיוס. הוא אחיינו של מלך הטיטאנים קרונוס ובן דודו של מלך האלים זאוס. יחסית לבן לדור הצעיר של משפחת הטיטאנים, הוא קיבל תהילה גדולה מאוד בין בני משפחתו, יותר חשובה אף משל אביו.

== המלחמה נגד האלים ==
דודו של אטלס, קרונוס, נישל את אביו אורנוס ממקומו כשליט היקום לאחר שזה כלא את אחיו המפלצתיים (הקיקלופים ובעלי מאה ידיים), אך הם נשארו בכלא בכל זאת. קרונוס נמרד על ידי ילדיו, שבראשם זאוס. במלחמה לא היה יכול קרונוס לבחור לעצמו סגן מחמשת אחיו האחרים כי הבכור, אוקיינוס, היה נייטרלי במלחמה וארבעת האחרים ניהלו את המערכות השונות במלחמה בארבע הרוחות. לכן בחר קרונוס את אטלס שאמנם היה אמור להיות חייל רגיל במלחמה כמו טיטאנים אחרים בני דורו, אולם היה החייל המתקדם שבהם. במלחמה, זאוס שחרר את דודיו המפלצות ובעזרתם הביס את קרונוס, אטלס והטיטאנים.

=== עונשו וגורלו ===
בשל מלחמתו לצד הטיטאנים נגד אלי האולימפוס, העניש אותו זאוס בנשיאת הנטל של כיפת השמים על כתפיו: "ללכת לצוק גבוה שבמזרח ולשאת על כתפיו את השמיים". בהמשך אטלס נהפך לאבן על ידי פרסאוס בעזרת הראש של מדוזה, במקום שבו עומדים כיום הרי האטלס.

== אטלס והרקולס ==
כחלק מ-12 המטלות שהוטלו על הגיבור הרקולס היה עליו לגנוב תפוחי זהב המקנים חיי אלמוות, מגנה של הרה. הרקולס, שלא רצה להתעמת עם הספרידות (בנותיו של אטלס, נימפות ששמרו על המטע של הרה) שידל את אטלס להשיג עבורו את התפוחים הזהובים. כדי לאפשר לו לצאת לעזרתו, הבטיח הרקולס לשאת את השמיים במקומו של אטלס, עד שישוב. כשחזר אטלס עם התפוחים, הוא נמלך בדעתו והחליט שלא לקחת את השמים בחזרה מהרקולס. הרקולס עשה עצמו כאילו הוא מסכים להמשיך ולשאת את כיפת השמיים במקום אטלס אך ביקש שאטלס יחליפו לרגע, בזמן שהוא מסדר את הגלימה שלו כריפוד לכתפיים. אטלס הסכים והרקולס עזב עם התפוחים.

== אטלס בתרבות ==
בספר השלישי בסדרת הספרים פרסי ג'קסון והאולימפיים, פרסי ג'קסון וקללת הטיטאן, אטלס הוא האנטגוניסט הראשי. קרונוס שחרר אותו מהחזקת השמיים בתנאי שיעזור לו. כתחליף השתמש קרונוס באלה ארטמיס ובאנבת', חברתו של פרסי. בספר נלחמים פרסי וחבריו באטלס ובסוף אטלס חוזר להחזיק את השמיים.

עש אטקוס אטלס הוא בין הפרפרים הגדולים בעולם נקרא על שמו.

על שם אטלס המיתולוגי, הנושא על כתפיו את כיפת השמיים, נקראת החוליה העליונה בעמוד השדרה, זו הנושאת את הגולגולת, בשם אטלס.

על שמו גם נקראת הזבלית הגדולה חיפושית אטלס Chalcosoma atlas.

==לקריאה נוספת==
* אהרן שבתאי, המיתולוגיה היוונית – מיתוסים. תל אביב, ספרי תל אביב, 2000.

==קישורים חיצוניים==

* 
<div class="mw-content-ltr">* [https://www.theoi.com/Titan/TitanAtlas.html "Atlas"] in [https://www.theoi.com/ Theoi Greek Mythology].</div>

קטגוריה:טיטאנים
נתן אלבז

משמר כבוד בהלווייתו של נתן אלבז
נתן אלבז
נתן אלבז (17 באוקטובר 1932 – 11 בפברואר 1954, י"ז בתשרי ה'תרצ"ג – ח' באדר א' ה'תשי"ד) היה חייל צה"ל שהקריב את חייו למען חבריו בקפיצה על רימון. על הקרבת עצמו למען הזולת עוטר אלבז בעיטור המופת.

== חייו ומותו ==
אלבז נולד בצפרו שבמרוקו, למשפחה שבניה כיהנו בתפקידים רבניים רבים בעיר. בגיל 17 עזב את משפחתו, ועלה לבדו לישראל, במסגרת עליית הנוער.

אלבז התגייס לצה"ל ב-1952, ושירת כחייל בחטיבת גבעתי. ב-11 בפברואר 1954 קיבל אלבז משימה שגרתית של פירוק רימוני יד. אלבז החל במשימה, כשהוא יושב באוהל. לפתע שמע אלבז קול נקישה, והבין כי נצרתו של אחד הרימונים השתחררה. הוא יצא מהאוהל כשהרימון בידו, וצעק לחבריו שיסתתרו. משהבין שאינו יכול להשליך את הרימון מבלי לפגוע בחבריו, אימץ את הרימון אל חזהו והתרחק מהם בריצה. משהתפוצץ הרימון, הוא נהרג והציל בכך את חיי חבריו.

== בעקבות המעשה ==
על מעשה הקרבתו הוענק לאלבז לאחר מותו צל"ש על ידי הרמטכ"ל משה דיין. ב-1970 הומר הצל"ש לעיטור המופת.

המשורר נתן אלתרמן כתב שיר לזכרו ב"טור השביעי". להלן אחד מבתי השיר:

גם עמוס אטינגר כתב שיר לזכרו, בשם "נתן נתן". את השיר הלחין וביצע ג'ו עמר.

מעשהו של אלבז הועלה על נס ואלבז הפך לסמל. כך תיאר צבי בר את השפעת האירוע על חיילי גבעתי שהתגייסו איתו: "הסיפור של נתן אלבז... השפיע עלינו מאוד וטען אותנו מוטיבציה רבה. ראינו בו דמות מופת ובמעשהו - מעשה גבורה".

==הנצחה==
על שמו נקראו רחובות בערי ישראל: תל אביב-יפו, חיפה, פתח תקווה, אשדוד, הרצליה, לוד, טירת כרמל, קריית גת, שלומי, קריית אתא, רמלה ושדרות. בנוסף, על שמו נקראו בית כנסת וגן "נתן אלבז" בעיר דימונה.

"מחנה נתן", מחנה צבאי הסמוך לבאר שבע, נקרא בשם זה עוד מ-1952, אולם לאחר מותו, הוחלט שהשם ישמש להנצחתו.

משפחתו של אלבז עלתה לישראל ב-1962, כשמונה שנים לאחר מותו.

בשנת 2023 יצא לאור ספר ילדים מאת עמנואל בן סבו, "על שפת התעלה", המספר את סיפורו של נתן אלבז.
בית ספר יסודי בשכונת אגמים שבנתניה נקרא על שמו בשנת 2023.

== קישורים חיצוניים ==

* 
* 
* 
* 
* אורי קציר, [http://www.aplaton.co.il/story_266 "ובידך הפצצה המפעלת, שהתחלה לספור עד ארבע"]
* איתמר קרמר, [https://www.anumuseum.org.il/he/בלוג-בית-התפוצות/החייל-המרוקאי-שקפץ-על-רימון-והרעיד-את-מ/ החייל המרוקאי שקפץ על רימון והרעיד את מדינת ישראל הצעירה], בלוג באתר בית התפוצות, אוקטובר 2019
* [https://jfc.org.il/news_journal/61176-2/105902-2/ שלושים לנפילתו של טוראי נתן אלבז, 1954], באתר ארכיון הסרטים הישראלי בסינמטק ירושלים

== הערות שוליים ==

קטגוריה:חללי צה"ל
קטגוריה:עולים לאחר קום המדינה: 1948–1950
קטגוריה:עולים בעליית הנוער
קטגוריה:מעוטרי עיטור המופת
קטגוריה:אישים הקבורים בבית הקברות הצבאי קריית שאול
קטגוריה:ישראלים שקפצו על רימון
קטגוריה:ישראלים ילידי מרוקו
קטגוריה:אישים שעל שמם בסיסי צה"ל
קטגוריה:ישראלים שנולדו ב-1932
קטגוריה:ישראלים שנפטרו ב-1954
B

B היא האות השנייה באלפבית הלטיני. מקורה באות היוונית בטא (Β) שכמו בלטינית שימשה על מנת להביע עיצור דו-שפתי, סותם, קולי (/IPA: /b). מקורה של האות באות מהשפה הפרוטו-שמית, ממנה התפתחה גם האות ב.

== ייצוגים נוספים ==
דגל הקוד הבינלאומי של האות B]]

באלפבית פונטי מיוצגת האות על ידי המילה "בראבו" (Bravo).

בקוד ASCII מיוצגת האות על ידי 66 (B) ו-98 (b).

בקוד מורס האות מסומנת על ידי קו ושלוש נקודות:

:<big><big><tt>-···</tt></big></big>

בכתב ברייל:

:60px

== התפתחות האות B ==

{| align="center" border="0" cellpadding="5"
|align="center" width="130px"|Egyptian hieroglyphic house
|align="center" width="130px"|Proto-semitic house
|align="center" width="130px"|Phoenician beth
|align="center" width="130px"|Greek beta
|align="center" width="130px"|Etruscan B
|align="center" width="130px"|Roman B
|-
|align="center" valign="top" width="130px"|הירוגליף מצרי – "בית"
|align="center" valign="top" width="130px"|פרוטו שמית – "בית"
|align="center" valign="top" width="130px"|פיניקית
|align="center" valign="top" width="130px"|בטא יוונית
|align="center" valign="top" width="130px"|אטרוסקית – B
|align="center" valign="top" width="130px"|לטינית – B
|}

== משמעויות של האות ==
גופנים שונים של האות
בהקשרים מסוימים, B יכולה לסמל:
* במוזיקה – התו סי (בארצות דוברות גרמנית: סי במול).
* במחשבים –
** B היא שמם של שתי שפות תכנות: B programming language ו-B specification language.
** ב-HTML התגית משמשת להדגשה של טקסט.
* ברפואה, B (בהתאם לנוגדנים, B+ או B-) הוא סוג דם.
* בכימיה, B היא סמל היסוד בורון.
* בשחמט, B מייצגת את הכלי רץ.
* בקוד לוחיות הרישוי הבינלאומי, B מייצגת את בלגיה.
* במתמטיקה –
** B מייצגת את המספר המקביל ל-11 בבסיס הקסדצימלי.
** <math>\mathbb{Bb}</math> מייצגת נפח כדור.
** B מייצגת את קבוע ברון – 1.902160583104.
* בפיזיקה,
** הווקטור B מייצג שדה מגנטי.
** האות B מייצגת את היחידה בל.
** b מייצגת את הקווארק תחתון.
** B הוא מזון הנושא את המספר הקואנטי תחתיות.

==קישורים חיצוניים==

* 

קטגוריה:אלפבית לטיני
ניסוי מחשבתי

ניסוי מחשבתי (מגרמנית: Gedankenexperiment) הוא ניסוי בכוח המחשבה, שאי אפשר או אין צורך לערוך בפועל. ניסוי כזה יכול להיעשות כדי להסיק מסקנות ממידע קיים, כדי לחפש השערות או כדי להוכיח שההשערות המקובלות סותרות זו את זו או שאינן מובנות כהלכה. ניסויים מחשבתיים משמשים בפיזיקה, בפיזיולוגיה, בענפי מדע נוספים, בפילוסופיה של המחשבה (mind) ובאתיקה.

ניסוי מחשבתי שימש להצגת שאלות בפילוסופיה כבר ביוון העתיקה. דוגמה מפורסמת לכך היא משל המערה של אפלטון, אך יש ניסויים מחשבתיים עוד מהתקופה שקדמה לסוקרטס. במה שמכונה כיום "פיזיקה" נוצרו ניסויים מחשבתיים רבים במאה ה-19 ובפרט במאה ה-20, אך דוגמאות ניתן למצוא כבר בזמנו של גלילאו.

במקרים רבים מציג הניסוי המחשבתי פרדוקס שמכריח אותנו לחדד את הבנתנו בתחום שבו עוסק הניסוי. יש שתוצאה של ניסויים מחשבתי סותרת את האינטואיציה שלנו או נתפסת כבלתי אפשרית. במקרה כזה הניסוי המחשבתי מנסה לרוב לערער תאוריה מסוימת שבה אנחנו מאמינים. יש שתוצאת ניסוי מחשבתי מובילה למצב שמתיישב עם האינטואיציה שלנו, ובכך הניסוי מנסה לחזק את האמונה שלנו בתאוריה מסוימת. 

בפיזיקה, ב"ניסוי התאורטי" מציג הפיזיקאי מערכת ניסיונית שבאה לבדוק עקרונות מסוימים בתאוריה כלשהי. הוא מנתח כיצד תתנהג המערכת הניסיונית בהתאם לעקרונות התאוריה ומסיק מכך על משמעות התוצאות. חלק מניסויי המחשבה מטרתם ליצור פרדוקס וכך להאיר סתירות או אבסורדים בתאוריה.

כדוגמה פשוטה לשימוש בניסוי מחשבתי כדי לבנות פרדוקס, נניח שהמהירות שבה גוף נופל תלויה במסתו (או במשקל שלו), ונשתמש בניסוי מחשבתי כדי לסתור את ההנחה הזו. בניסוי, נפיל בו זמנית אדם וחתול מראש מגדל גבוה. על פי ההנחה, האדם יחבט בקרקע עוד קודם שהחתול יחבט בה. כעת, נחזור על הניסוי, אך נאפשר לחתול להאחז בשערות ראשו של הנופל. מצד אחד, האדם יחבט בקרקע מהר יותר, מהניסוי הראשון, שכן המסה שלו בצירוף המסה של החתול גדולה יותר. מצד שני, החתול שנופל לאט יותר, יאט את האדם. שתי המסקנות הסותרות נובעות מההנחה, ועל כן, ההנחה שגויה. 

הפיזיקאי אלברט איינשטיין היה ידוע כאמן ניסויי המחשבה.

== דוגמה לניסוי מחשבתי: הסקת החוק הראשון של ניוטון==
אייזק ניוטון שם לב שאם דוחפים קובייה על שולחן עץ היא תיעצר מיד. שופכים על השולחן מים והיא תיעצר כעבור זמן מסוים. דוחפים קובייה על קרח וייקח לה זמן רב להיעצר. ניוטון, שידע על תכונות החיכוך ומקדמי החיכוך של עצמים, הבין שככל שיש פחות חיכוך, כך תנועתו של הגוף נוטה להימשך יותר זמן. ניוטון לקח במחשבתו את הגבול של סדרת ניסויים בהם בכל פעם הוקטן מקדם החיכוך של המשטח, והסיק שכאשר אין חיכוך ולא פועל שום כוח (מפריע) על הגוף – הוא ימשיך לנוע ללא גבול. זה חוק ההתמדה של ניוטון – גוף שלא פועל עליו שום כוח יתמיד בתנועה בקו ישר במהירות קבועה.

== ניסויים מחשבתיים נודעים ==

* פיזיקה
** הספינה של גלילאו (1632)
** הסקת החוק הראשון של ניוטון (מכניקה קלאסית)
** טיעון הדלי - על האפשרות לזהות תנועות מוחלטות של גופים (מכניקה קלאסית, תורת היחסות הכללית) 
** השד של מקסוול (תרמודינמיקה) (1871)
** פרדוקס התאומים (תורת היחסות הפרטית)
** החתול של שרדינגר (מכניקת הקוונטים)
** הפרדוקס של איינשטיין-פודולסקי-רוזן (מכניקת הקוונטים) – זהו ניסוי מחשבתי שזכה גם לגרסאות ממשיות.
* פילוסופיה
** הפרדוקסים של זנון
** החדר הסיני (בינה מלאכותית)
** הפרדוקס של ניוקום
** החדר של מרי
** בעיית הקרונית
** הבסיליסק של רוקו

==ראו גם==
* ניסוי

==קישורים חיצוניים==

* 

*

קטגוריה:פילוסופיה של המדע
קטגוריה:חשיבה ביקורתית
דכאו (עיר)

דכאו (בגרמנית: Dachau) היא עיר בבוואריה שבגרמניה. רבים מתושבי העיר עובדים בעיר הסמוכה מינכן, שנמצאת במרחק של 20 ק"מ. בדכאו מתגוררים כיום כ-40,000 תושבים.
== היסטוריה ==
דכאו נוסדה במאה השמינית. למעשה, התיעוד ההיסטורי הראשון שלה הוא מאוגוסט 805. העיר הייתה ביתם של אמנים רבים בסוף המאה ה-19 ובתחילת המאה ה-20. בעיר נולד הסופר הגרמני לודוויג תומה. המרכז ההיסטורי של העיר נשמר, ובו טירה מהמאה ה-18.

בשנת 1933, עם עלייתה לשלטון של המפלגה הנאצית, נבנה בסמוך לעיר מחנה הריכוז דכאו. המחנה היה מחנה הריכוז הנאצי הראשון שנבנה, ושימש כאבטיפוס לכל המחנות שנבנו בעקבותיו. המחנה פעל עד שנת 1945, ובמהלך שנות פעילותו, נרצחו בו (ובמחנות המשנה שלו) כ-35 אלף בני אדם.

== אטימולוגיה ==
מקור השם של העיר אינו ברור ודאי. יש להניח שמקור השם הוא מהקלטים שחיו באזור לפני בוא הגרמנים. יש הסוברים כי ממקורה של המילה מהמילים בגרמנית עתיקה daha שפירושה חימר והמילה ouwe שפירושה מים (האדמה על גדות הנהר).

== קישורים חיצוניים ==

* 
* 
* 

קטגוריה:בוואריה: ערים
כדור משחק

כדורי משחק ברשת
כדור רגל וכדורי פלסטיק קטנים
רשתות עם כדורים מסוגים שונים
שחקנית כדורשת עם כדור רשת ב[[אוניברסיטת אסטון, ברמינגהאם]]
כדור סל, בול אמריקאי (1961) לזכר ממציא הכדור סל [[ג'יימס נייסמית']]
כדור משחק משמש בעיקר בספורט ובמשחקים.

==צורה ומידות==
כדורי משחק הם בקירוב בעלי הצורה הגאומטרית כדור, בדרך כלל, אולם הם יכולים להיות גם בצורות שונות, כגון צורת ביצה. טווח גודלם הוא רחב ביותר, מכדורי הגומי הקטנים שקוטרם בעל סנטימטרים ספורים, דרך הכדורסל ועד לכדורים בקוטר המגיע לכמטר, המשמשים לקפיצה ורכיבת ילדים על גביהם.

==היסטוריה==

בעת העתיקה, הכדור נמצא בשימוש על ידי היוונים, הרומאים, והמצרים הקדומים.

==משחקי כדור==
במרבית המשחקים שבהם יש כדור, מהלך המשחק נקבע על פי המצבים של הכדור, אשר נבעט, נזרק וכדומה על ידי השחקנים.
משחקי ספורט פופולריים שמשחקים בכדור הם גולף, טניס, כדור בסיס, כדורגל, כדוריד, כדורמים, כדורסל (כדור-סל עשוי מחומר פלסטי, מעור או מחומר דמוי עור), כדורעף, כדורשק, כדורשת, כדורת, סקווש, פוטבול אמריקאי, פוטבול אוסטרלי, פולו, קורפבול, קריקט, רוגבי.

כדור משחק משמש גם במשחקי פגיעה בכדור.

במשחקי ילדים רבים נעשה שימוש בכדורים המיועדים למטרות אחרות. כך למשל כדור טניס משמש בהקפות, הטלה ושבע אבנים. ניתן להעלות את רמתו של המשחק על ידי מעבר לכדור כבד או קטן יותר. למשל, כדור פגיעה הוא משחק הדורש קואורדינציה רבה, קשה יותר כאשר משחקים בו בכדור טניס, שהוא קטן, והוא משחק אלים יותר כאשר משחקים בו בכדורגל או כדורסל, שהם כבדים יותר מכדורעף.

==סוגי כדורים==
<gallery>
קובץ:Generic football.png|כדור כדורגל
קובץ:Basketball.png|כדורסל
קובץ:Baseball (crop).jpg|כדור בסיס
קובץ:Cricketball.png|כדור קריקט
קובץ:Billiards balls.jpg|כדורי ביליארד
קובץ:Sherrin.png|כדור פוטבול אוסטרלי
קובץ:Tennis ball 01.jpg|כדור טניס
קובץ:Golfball.jpg|כדור גולף ליד גומה
קובץ:Volleyball.jpg|כדורעף
קובץ:Colorful Super ball.jpg|כדור גומי
</gallery>

==קישורים חיצוניים==

**
קטגוריה:ציוד ספורט
קטגוריה:כדורים
קטגוריה:מוצרים מתנפחים
לפיד (יישוב)

לפיד הוא יישוב קהילתי השייך למועצה אזורית חבל מודיעין והיישוב הגדול במועצה. היישוב שוכן בשפלת יהודה, בצמוד ל, בין מודיעין-מכבים-רעות למודיעין עילית. ביישוב מתגוררים כ-2,300 תושבים (נכון לשנת 2022).

==היסטוריה==
היישוב הוקם בשנת 1996, במה שהיה שטח ההפקר שבין ישראל לבין ירדן, במסגרת תוכנית יישובי הכוכבים שיזם שר התשתיות הלאומיות, אריאל שרון. מטרת התוכנית הייתה להגדיל את ריכוז האוכלוסייה היהודית לאורך ציר הגבעות. לאחר שהקבלן לא הצליח לבצע את העבודה, צבי צביקה כהן לקח על עצמו את האחריות, יצר שיתוף פעולה בין כלל בעלי התפקידים והגורמים הרלוונטיים, ובזכותו היישוב הוקם.

שנה לאחר הקמתו, הוצע לאחד את לפיד עם כפר האורנים (נקרא אז "גבעת אהוד"), שהיה בשלבי הקמה בצמוד ללפיד ומצידו השני של הקו הירוק. הרעיון היה להפוך את השניים ליישוב אחד, בן כ-3,000 יחידות דיור, שישתרע משני צדי הקו הירוק. האיחוד לא בוצע, אך בפועל שני היישובים הפכו שטח אורבני רציף.

את התשתיות ביישוב הקימה החברה הממשלתית "ערים", אך תשתית הביוב שלו לא הושלמה כראוי וחמש שנים לאחר הקמתו, השפכים שלו זיהמו את נחלי האזור וחלחלו לתוך מי התהום.

תוך שנים ספורות מהקמתו הפך היישוב למקום מגורים פופולרי, ומחירי המגרשים והבתים בו זינקו בעשרות אחוזים.

בשנת 2009 הושלמה בלפיד הקמתו של פארק ציבורי.

==חינוך==
בלפיד פועל בית ספר יסודי אחד, "לפיד המ"ה". שם בית הספר הוענק לו על שם 45 לוחמי הפלמ"ח שלחמו באזור ונפלו בקרב חירבת כוריכור - קרב עקוב מדם במלחמת העצמאות, שהתרחש באזור הסמוך לשטח בו הוקם בית הספר.

בבית הספר לפיד המ"ה לומדים תלמידים המגיעים אליו מן היישובים הסמוכים שילת וכפר רות ובעבר, גם מכפר האורנים, לפני שהוקם בו בית ספר יסודי. בוגרי בית-הספר היסודי המשיכו בלימודיהם בבתי הספר העל יסודיים הראשיים במודיעין. החל משנת 2010 בוגרי בית הספר היסודי לומדים בבית הספר "נחשון", השייך למועצה המקומית ונמצא ביישוב שוהם.

בלפיד פועל שבט צופים, "שבט לפיד" שהוקם בשנת 2000.

==קישורים חיצוניים==

* 
* [https://web.archive.org/web/20121008001656/http://www.modiin-region.muni.il/settlements/לפיד/ לפיד] באתר מועצת חבל מודיעין
* 

==הערות שוליים==

קטגוריה:יישובי הכוכבים
סמואל מורס

מכשיר מורס של גוליילמו מרקוני
סמואל פינלי בריז מורס (בשם מלא באנגלית: Samuel Finley Breese Morse; 27 באפריל 1791 – 2 באפריל 1872) היה ממציא אמריקאי, צייר היסטוריה ופורטרטים וצלם דאגרוטיפ חובב, נחשב לאדם שהביא את טכניקת הצילום לארצות הברית בשנת 1839. מורס נודע בעיקר בזכות המצאת הטלגרף.

==ביוגרפיה==
מורס נולד בשנת 1791, בן ראשון לכומר הקלוויניסטי והגאוגרף ג'דדאיה (ידידיה) מורס, ולאליזבת' אן פינלי בריז, בעיר צ'ארלסטאון (Charlestown), היום חלק מבוסטון שבמדינת מסצ'וסטס, ארצות הברית. אבות אבותיו התיישבו במסצ'וסטס באמצע המאה ה-17. בשנות לימודיו באוניברסיטה התעניין במדעים, ובייחוד בתורת החשמל, אולם על אף רצון אביו החליט להתמסר לציור. הוא נסע להשתלם בציור בלונדון וכשחזר לארצות הברית, השתקע בניו יורק, התפרסם כצייר גדול ועמד בראש האקדמיה לאמנות שייסד.

בשנת 1832, בחזרו באונייה ממסע באירופה, שמע מורס מדוקטור צ'ארלס ג'קסון, רופא ואיש מדע מבוסטון, על סגולות האלקטרומגנט, שהומצא בימים ההם, אז עלה במוחו לראשונה הרעיון, כי בעזרת האלקטרומגנט ניתן לבנות טלגרף חשמלי.

עוד באונייה עיבד מורס את תוכנית הטלגרף, וכשחזר לארצות הברית, לא שב עוד לעבודתו, אלא הסתגר בבית מלאכה קטן ובו עמל שנים אחדות על ביצוע תוכניתו. אלו היו שנות עמל וסבל למורס. אשתו מתה, ילדיו פוזרו בבתי בני משפחתו, ואף על פי שבעבודתו כצייר היה בידו לחיות חיי רווחה, העדיף לחיות בצמצום ובלבד שיעלה בידו ליצור את הטלגרף החשמלי.

במהלך שנות ה-30 של המאה ה-19 פיתח מורס את קוד מורס, מערכת של קווים ונקודות לייצוג אותיות, הניתנות לשידור על ידי הטלגרף. ב-8 בפברואר 1838 הציג לראשונה בפומבי את הטלגרף, לקהילה המדעית במכון פרנקלין בפילדלפיה. ב-21 בפברואר הדגים מורס את פעולת הטלגרף בפני נשיא ארצות הברית, מרטין ואן ביורן. פנייתו לממשלת ארצות הברית בבקשה, כי תקציב לו סכום כסף לשם הקמת הקו הטלגרפי הראשון נענתה בשלילה. גם ממשלות אנגליה וצרפת, השיבו את פניו ריקם. על מורס עברו שנים נוספות של עוני, אך גם בשנים קשות אלו המשיך לעבוד על המצאתו.

בשנת 1843 פנה מורס שנית לממשלת ארצות הברית. הוא ידע את מועד הישיבה שבה הייתה צריכה לעמוד בקשתו לדיון, והגיע לוושינגטון כדי להיות נוכח בשעה שתוכרע ההחלטה. לבסוף אישרה הממשלה את הצעתו והקציבה לו סכום של 30,000 דולר.

מורס החל לבנות את הקו הטלגרפי הראשון בין הקפיטול שבוושינגטון ובין העיר בלטימור. ב-24 במאי 1844, שלח את המברק המפורסם הראשון: "מה פעל אל" ("What hath God wrought") שלוש מילים מתוך הפסוק "כִּי לֹא-נַחַשׁ בְּיַעֲקֹב, וְלֹא-קֶסֶם בְּיִשְׂרָאֵל; כָּעֵת יֵאָמֵר לְיַעֲקֹב וּלְיִשְׂרָאֵל, מַה-פָּעַל, אֵל", ().

== קישורים חיצוניים ==

* [http://www.mada.org.il/education/morse.aspx סמואל מורס] באתר מוזיאון המדע בירושלים
* , 27 באפריל 2009
* 
* 
* 

קטגוריה:בוסטון: אישים
קטגוריה:חברי האקדמיה המלכותית השוודית למדעים
קטגוריה:ממציאים אמריקאים
קטגוריה:ציירים אמריקאים
קטגוריה:בוגרי אוניברסיטת ייל
קטגוריה:סגל אוניברסיטת ניו יורק
קטגוריה:חברי האקדמיה האמריקאית לאמנויות ולמדעים
קטגוריה:חברי היכל התהילה לאמריקאים הגדולים
קטגוריה:אמריקאים שנולדו ב-1791
קטגוריה:אמריקאים שנפטרו ב-1872
קטגוריה:מונצחים בשלט כחול של ארגון המורשת האנגלית
סולם דיאטוני

סולם דיאטוני הוא סולם המשתמש רק בחלק מהתווים האפשריים במוזיקה המערבית (בשבעה מתוך השנים-עשר), ובנוי על פי תבנית מסוימת של מרווחים. הסולם הדיאטוני מוגבל בתחום האוקטבה, כולל 7 גבהים עוקבים שונים, ומכיל 5 מרווחים של טונים שלמים ושני מרווחים של חצי טון. 
הסולמות המז'וריים והמינוריים (המינור ההרמוני והמינור המלודי - שלהם סדרות מרווחים שונות) והמודוסים השונים שלהם, שייכים כולם למשפחת הסולמות הדיאטוניים.

==הסולמות הדיאטונים==
קיימים שני סוגים מרכזיים של סולמות דיאטוניים: סולם מז'ורי וסולם מינורי. הסולם המז'ורי מתחיל מהצליל היסודי (הטוניקה) ומתקדם בצעדים של טון-טון-חצי-טון-טון-טון-חצי.

לכל סולם מז'ורי ישנו סולם מקביל מינורי בעל סימני היתק זהים, שצליל היסוד (טוניקה) שלו הוא טרצה קטנה (טון וחצי) לפני צליל היסוד (הטוניקה) של הסולם המז'ורי. למשל, בסולם רה מז'ור יש דו# ופה#, הסולם המקביל שלו יהיה סי מינור, בגלל שלשניהם אותן סימני היתק בסולם, וצלילי היסוד שלהם במרווח טרצה קטנה אחד מהשני.

כמו כן, לכל סולם מז'ורי ישנו סולם יחסי מינורי. סולם יחסי הוא סולם בעל טוניקה דומה. לדוגמה, לסולם דו מז'ור ולסולם דו מינור ישנו אותו צליל יסוד (טוניקה) - צליל דו.

==קישורים חיצוניים==

* 

קטגוריה:סולמות במוזיקה
אתנומוזיקולוגיה

אתנומוזיקולוגיה הוא ענף במוזיקולוגיה העוסק בחקר המוזיקה האתנית או גם באנתרופולוגיה מוזיקלית. בראשית הדרך בשלהי המאה ה-19 ובראשית המאה ה-20 נקרא ענף מחקר זה בשם מוזיקולוגיה השוואתית. ענף זה עסק אז במוזיקה שאינה שייכת למוזיקה הקלאסית בתרבות המערב אלא למסורות מוזיקליות עממיות ופולקלור שנמסרו בעל פה. בנוסף לכך עם חלוף השנים התרחב תחום הפעילות של האתנומוזיקולוגיה גם למוזיקת עולם, ג'אז, פופ ועוד, גם הזמר עברי נחקר במסגרת זו.

המחקר האתנומוזיקולוגי עוסק בהקשר התרבותי הישיר בסביבה הטבעית של מושא המחקר, חלק חשוב במחקר זה מתבצע בעבודת שדה, איסוף של חמרים מוזיקליים ומידע נוסף מן השטח בעיקר על ידי הקלטות שדה.

למעשה האתנומוזיקולוגיה החלה במקביל עם התפתחותם של האמצעים והאפשרות לבצע הקלטות קול באמצעות מכשירי הקלטה ניידים כמו הפונוגרף והגרמופון. מכשירי ההקלטה איפשרו שיחזור, נגינה, פיענוח ויצירת תעתיק לתוים (Transcription), וכן יצירת יחידות ביבליוגרפיות מוקלטות שעליהם מסתמך המחקר. יחידות הקלטה אלו נשמרות בדרך כלל בארכיוני צליל ומשמשות למחקרים עתידיים.
מכשיר נוסף הוא המלוגרף, המשמש ליצירת תעתיקים חד-קוליים שאינם ניתנים לרישום בכתב תווים מקובל.

== קישורים חיצוניים ==

* [https://web.archive.org/web/20010216151621/http://www.levinsky.macam98.ac.il/music/mapworld.htm הספרייה הווירטואלית למוזיקה: מוזיקת עולם], הספרייה למוזיקה של מכללת לוינסקי לחינוך
* 
* 

*
קטגוריה:מוזיקה
קטגוריה:מוזיקולוגיה
סינקופה

במוזיקה, סינקופה היא הטעמה של פעמה שאינה אמורה להיות מוטעמת, או אי נגינה של פעמה שאמורה להיות מוטעמת.
לדוגמה, במשקל 4/4, הפעמה הראשונה והשלישית מודגשות בדרך כלל. אם נעביר את הדגש לפעמות השנייה והרביעית, ניצור סינקופה. על פי אותו עיקרון, אם נשאיר את הדגש על הפעמה השלישית, אך לא ננגן כלום בפעמה הראשונה כך שייווצר "חלל ריק" במקום שבו אמור להופיע התו - תיווצר סינקופה.

מקרה נוסף שבו תופיע סינקופה הוא כאשר ההטעמה לא תבוא על פעמה (1-2-3-4) אלא בין הפעמות ("אוף-ביט").

לדוגמה, את משקל 4/4 ניתן לחלק ל-8 שמיניות: & 4 & 3 & 2 & 1. (יש להגות: אחד ו- שתיים ו- שלוש ו- ארבע ו-).
כאשר תו מודגש יופיע בין הפעמות (על & במקום על מספר) הוא יקרא סינקופה.

קובץ:Syncopation.png

בתמונה, התו הראשון הוא שמינית, ולכן התו השני (לא משנה מה אורכו) ינוגן על ה-"אוף-ביט" של הפעמה הראשונה וישמע מוטעם. כל התווים חוץ מהראשון יוצרים סינקופה.

צורה נוספת של סינקופה, שנגזרת מהצורה הקודמת, היא כאשר מנגנים תו מסוים קצת לפני או אחרי הפעמה (במרווח זמן קטן מאוד) וזאת במטרה ליצור הטעמה יש מאין.

ניתן למצוא סינקופות בסגנונות מוזיקה רבים, מקלאסית ועד פופ ורוק, אך השימוש המסיבי ביותר קיים בג'אז וברגטיים, שם הסינקופות מופיעות על בסיס קבוע.

==דוגמאות==
* מוזיקת ג'אז: כמעט בכל קטע ג'אז משולבות סינקופות. הנגן או הזמר מבצע סינקופה כמעט בכל פתיחת משפט מוזיקלי גם אם אין הדבר מצוין במפורש בתווים. 
* מוזיקה ברזילאית: מקצב הליווי של קטעי סמבה ובוסה נובה 
* מוזיקה קלאסית: הרקוויאם של מוצרט, בפרק ה-Domine Jesu: כל קטע ה-Quam olium Abrahae promisiti et semini ejus, ראוול, קונצ'רטו ליד שמאל.
* שירים ישראליים:- "טיפ טיפה" של אהוד בנאי (לאורך השיר כולו)- "שיר אהבה" ("כמו גלגל") של מתי כספי (לאורך השיר כולו)- "לא אגדה רעיי" (לאורך הפזמון: "הו שלהבת יה...")- "בלילות הקיץ החמים" של מתי כספי (לאורך השיר כולו)- "קומה אחא" (לאורך השיר כולו)- "שני שושנים" של מרדכי זעירא (לאורך השיר כולו)- "שיבולת בשדה" של מתתיהו שלם (לאורך השיר כולו)- "ביכורים" של שמואל בס ושרה לוי-תנאי (בפזמון)

==ראו גם==
*מונחים בתאוריית המוזיקה
==קישורים חיצוניים==

* 

קטגוריה:קצב
קטגוריה:סגנונות מוזיקליים
קטגוריה:טכניקות מוזיקליות
קטגוריה:מונחים מוזיקליים
אומץ לסרב

אומץ לסרב היא תנועת סרבנות המעודדת סירוב לשרת בשטחי יהודה, שומרון וחבל עזה מטעמי מצפון על רקע השליטה הישראלית באותם שטחים.

==היסטוריה==
תנועת "אומץ לסרב" הוקמה בינואר 2002, כאשר 51 חיילים וקצינים במילואים חתמו על מכתב שכונה מכתב הלוחמים בו הודיעו על סירובם לשרת בשטחי יהודה שומרון וחבל עזה מטעמי מצפון. מאז חתמו על המכתב יותר מ-600 לוחמים במילואים. את "מכתב הלוחמים" חיברו דוד זונשיין ויניב איצקוביץ', שני סגנים במילואים. 

בהמשך שנת 2002 עתרו זונשיין ואיצקוביץ', עם עוד שישה לוחמים, לבג"ץ, על מנת שיורה לבטל את הרשעתם בדין משמעתי על סירובם לשרת במילואים בשטחים וישלול את חוקיות החלטתו של שר הביטחון שלא לתת להם פטור מחובת שירות מילואים בשל טעמים שבסרבנות מצפון סלקטיבית. העתירה נדחתה, וזונשיין ישב 35 יום בכלא צבאי על סירובו לשרת בשטחים.

ביוני 2006 הפגינו חברי התנועה נגד מבצע גשמי קיץ, שנערך בעקבות חטיפת גלעד שליט. 

בשנת 2010, לקראת פתיחתו של היכל התרבות באריאל, קראה התנועה למנהלי התיאטרונים וארגוני השחקנים שלא להופיע באריאל.

==אידאולוגיה==
תנועת "אומץ לסרב" מכירה בצורך בשירות בצה"ל, ומתפארת בכך שרבים מחבריה הם קצינים ולוחמים שנאמנותם למדינה ולצה"ל אינה מוטלת בספק ואשר מוכנים ברצון לשרת בצבא, אך לא ביהודה, שומרון וחבל עזה. הטענה המרכזית של חברי התנועה היא שדווקא כלוחמים אשר שרתו בשטחים הם יודעים כי רבות מפעולות הצבא בשטחים - אין דבר בינן לביטחון המדינה, וכל תכליתן היא דיכוי העם הפלסטיני, ולכן הם מסרבים לקחת חלק בפעולות אלה.
סיסמאות התנועה מקפלות בתוכן את הרעיון שסירוב אינו סותר את הציונות, לדוגמה: "מסרבים למען ישראל", "סירוב לכיבוש זו ציונות" או "ישראלי. ציוני. לוחם. סרבן".

==קישורים חיצוניים==
* , כפי שנשמר בארכיון האינטרנט
* 
* 

==הערות שוליים==

קטגוריה:ארגוני שמאל בישראל
קטגוריה:תנועות סרבנות בישראל
דגל תימן

דגל תימן הוא דגלה הלאומי של תימן. אומץ ב-22 במאי 1990 ביום איחוד צפון ודרום תימן. הדגל הוא טריקולור בצבעים ערבים מסורתיים: אדום, לבן ושחור, שהיו גם בצבעי דגלי שתי המדינות לפני האיחוד. על פי ההסבר הרשמי האדום מסמל את דם הקדושים ואת האחדות, הלבן את העתיד המזהיר והשחור את העבר האפל.

==ראו גם==

* דגל דרום תימן

==קישורים חיצוניים==

* 
* 

תימן, דגל
קטגוריה:תימן: סמלים לאומיים
תימן
תימן
תימן
תימן
סמל תימן

סמל תימן כולל עיט צלאח א-דין שאוחז מגילה בטופריו. על המגילה כתוב שם המדינה בערבית: الجمهورية اليمنية – אל-גֻ'מהוריה אל-ימניה. על החזה של העיט יש מגן שעליו מצוירים צמח קפה וסכר מאריב (Marib), שנמצאים מתחת לארבעה פסים כחולים ושלושה פסים מסולסלים. מקלות הדגלים מימין ומשמאל לעיט מחזיקים את דגל תימן.

==קישורים חיצוניים==

תימן, סמל
קטגוריה:תימן: סמלים לאומיים
תימן
תימן
קטגוריה:עיט בתרבות
ליימן פרנק באום

ליימן פרנק באום (באנגלית: Lyman Frank Baum; 15 במאי 1856 – 6 במאי 1919) היה סופר אמריקאי, הידוע בעיקר כמחבר אחד מספרי הילדים הפופולריים ביותר, הקוסם מארץ עוץ (ושלושה-עשר ספרי המשך).

== קורות חיים ==

באום נולד בצ'יטנאנגו, ניו יורק, הילד השביעי מתשעה ילדים שנולדו לסינתיה (לבית סטנטון) ובנג'מין וורד באום. רק חמישה מהילדים שרדו והגיעו לבגרות. הוא נקרא "ליימן" על שמו של האח של אביו, אך הוא לא חיבב את השם הזה, והעדיף להיקרא "פרנק".

בנג'מין באום היה איש עסקים עשיר, שעשה את הונו בשדות הנפט של פנסילבניה. באום הצעיר גדל באחוזת הוריו, Rose Lawn, שאותה זכר תמיד כסוג של גן עדן. כילד צעיר הוא התחנך בביתו, אך בגיל 12 נשלח ללמוד באקדמיה צבאית. הוא היה ילד חולמני שנטה לחלום בהקיץ, והוריו חשבו שיש "להקשיח" אותו. אחרי שנתיים אומללות לחלוטין בבית הספר הצבאי, הוא עבר אירוע שהוגדר אז כהתקף לב (אף כי לא סביר שבאמת היה כזה), והורשה לשוב לביתו.

באום התחיל לכתוב בגיל צעיר, אולי בגלל עניין שפיתח בתהליך הדפוס. אביו קנה לו מכבש דפוס זול, וביחד עם אחיו הצעיר, הארי קליי באום (שהיה תמיד קרוב לפרנק), הם הפיקו עיתון ביתי, The Rose Lawn Home Journal. האחים הפיקו מספר גיליונות של העיתון, ואפילו הצליחו למכור בו פרסומות.

==עמדות פוליטיות==
באום צידד בהשמדת האינדיאנים באמריקה, וכתב בנושא מספר מאמרי מערכת בעיתון שהוציא לאור בדרום דקוטה במהלך שנות התשעים של המאה ה-19: "אצולת אדומי העור חוסלה, וקומץ הנותרים אינו אלא להקה של כלבים מייללים, המלקקים את היד החובטת בהם. לפי חוקו של הכיבוש וצדקתה של התרבות, הלבנים הם אדוניה של יבשת אמריקה, והדרך הטובה ביותר לערוב לביטחונם של יישובי קו החזית, היא השמדתם המוחלטת של אחרוני האינדיאנים. מדוע לא בעצם? תהילתם חלפה, רוחם נשברה, גבורתם נמחתה. מוטב להם למות מלהתמיד בחיי אומללות אלו". לאחר הטבח בוונדד ני כתב: "אם חפצים אנו לגונן על תרבותנו, מוטב שנמשיך בדרך זו ונמחה את זכרם של יצורים בלתי מאולפים ובלתי ניתנים לאילוף אלו מעל פני האדמה".

==קישורים חיצוניים==

* 
* 
* 
* 

==הערות שוליים==

קטגוריה:סופרי ילדים ונוער אמריקאים
קטגוריה:סופרי פנטזיה אמריקאים
קטגוריה:הקוסם מארץ עוץ
קטגוריה:חברי המפלגה הרפובליקנית (ארצות הברית)
קטגוריה:אמריקאים ממוצא גרמני
קטגוריה:אמריקאים שנולדו ב-1856
קטגוריה:אמריקאים שנפטרו ב-1919
טיפולוגיה (בלשנות)

בבלשנות, טיפולוגיה (מיוונית: τυπολογία, "טיפו" - סוג או טיפוס, "לוגיה" - תורה) של שפות היא השוואה ומיון של מערכות לשונות לפי המבניות שלהן, ובניתוק מין ההיסטוריה של התפתחותן. זאת בניגוד לבלשנות היסטורית העוסקת בהתפתחותן של מערכות לשוניות לאורך זמן. ובניגוד לגנאלוגיה, העוסקת במיון שפות לקבוצות (משפחות) על-פי קשרים גנטיים ביניהן, ובהשוואתן זו לזו. 

היעדר הרכיב ההיסטורי, או למעשה שלילתו, בטיפולוגיה הוא ייחודי לתחום הבלשנות, ונעדר מתחומי הטיפולוגיה בדיסציפלינות אחרות. עובדה זו נובעת מהתפתחות התחום בבלשנות, ומהיחס כלפיו בזרמים הבלשניים השונים במהלך השנים.
 
==קישורים חיצוניים==
* 

קטגוריה:בלשנות
אומשלגפלץ

יהודי גטו ורשה מועמסים על קרונות באומשלגפלץ
אוּמְשְלַגְפְּלָץ (בגרמנית: Umschlagplatz, "כיכר המסירה", "כיכר השילוח" או "כיכר השילוחים", ובנוסף נקראה "כיכר הנעלמים" כיוון שמשם לא הייתה דרך חזרה) הוא כינויה של רחבה בגבולו הצפוני של גטו ורשה, ברחוב סטאבקי (Stawki), בין בית החולים היהודי לבין מפקדת הגסטפו, אשר קישרה בין הגטו ובין החלק הפולני של העיר ורשה עד לסוף מלחמת העולם השנייה.

== היסטוריה ==
עם תחילת העברת יהודי הגטו אל מחנה ההשמדה טרבלינקה (על גבולה המזרחי של פולין) ב־22 ביולי 1942, החליטו הנאצים להשתמש בכיכר כמקום שבו ירוכזו היהודים לפני העמסתם, 100 עד 120 איש לקרון, על רכבות המשא שיובילו אותם אל מחנה ההשמדה. כ־7,000 יהודים הועברו בכל יום, עד לתום ההעברה שבעה שבועות לאחר מכן, ב־12 בספטמבר 1942. בסך הכול הועברו כ־265 אלף יהודים.

כינוי הכיכר אינו קשור בהכרח להעברת היהודים למחנות ההשמדה, שכן גם לפני תחילת השילוחים שימשה הכיכר נתיב ההובלה הרשמי היחיד של סחורות ומצרכים אל הגטו וממנו.

אף על פי שהמונח מתייחס בדרך כלל לכיכר בוורשה, כיכרות דומים היו בערים אחרות בפולין כגון בלודז', בקרקוב ובלובלין.

המקום משמש היום כאתר הנצחה.

==גלריית תמונות==
<gallery>
UMSHLAG2015.JPG|שער הכניסה לאתר ההנצחה
65th Anniversary of the Warsaw Ghetto Uprising (1).jpg|שמעון פרס ונשיא פולין לך קצ'ינסקי בטקס ברחבת האומשלגפלץ לציון 65 שנים למרד גטו ורשה
Umschlagplatz noc.JPG|אתר ההנצחה באומשלגפלץ
UMSHLAGP2015.JPG|מראה כללי של חזית האתר
File:Umschlagplatz (3).JPG|שלט ברחבת האומשלגפלץ
</gallery>

==ראו גם==
* השואה – מונחים

==לקריאה נוספת==
* [http://lib.cet.ac.il/pages/item.asp?item=14051&kwd=4805 אומשלגפלץ], באתר [http://www.cet.ac.il מטח]

==קישורים חיצוניים==

קטגוריה:גטו ורשה
קטגוריה:ורשה: אנדרטאות להנצחת השואה
קטגוריה:הנצחת גטו ורשה
קטגוריה:ורשה: כיכרות
משתף פעולה

"משתף פעולה" (בראשי תיבות: משת"פ) הוא אדם המסייע לשלטון זר השולט בארצו. משתפי פעולה נחשבים לבוגדים בעמם. 

במרבית המקרים שבהם נכבשו שטחים או מדינות על ידי מדינה אחרת, נעזרו הכובשים במשתפי פעולה מקומיים על-מנת לשלוט באוכלוסייה שנכבשה. כך היה באירופה שנכבשה על ידי הנאצים ובמקומות רבים אחרים.

==משתפי פעולה בתנ"ך==
בספר יהושע פרק ב, מובא סיפורה של רחב הזונה מבנות כנען שסייעה למרגלים מבני ישראל שבאו לרגל את יריחו, לאחר שהכירה בדבר ה' שהעניק את הארץ לבני ישראל. בתמורה הצילו המרגלים אותה ואת משפחתה. באגדה (בבלי מגילה יד ב) מסופר שרחב התגיירה לאחר מכן ונישאה ליהושע בן נון, ומזרעה יצאו שמונה נביאים שהם כהנים.

בספר שופטים מובא סיפורו של משתף פעולה נוסף: 

==בעת החדשה==
שיתוף פעולה קיצוני עם הנאצים התקיים בצרפת של וישי, שבה הוקמה ממשלת בובות של משתפי פעולה, שבראשה עמד המרשל אנרי פיליפ פטן, גיבור מלחמת העולם הראשונה, ובנורווגיה תחת שלטון ממשלת הבובות של וידקון קוויזלינג שעוד לפני כן הנהיג מפלגה פרו-נאצית שולית בנורווגיה. לאחר תום המלחמה שמו של קוויזלינג הפך לשם נרדף לאדם המשתף פעולה עם אויבי עמו: המונח "קוויזלינג" הפך שם נרדף ל"בוגד" בשפות אירופיות רבות (בדומה ליהודה איש קריות בנצרות הקתולית, לאנדריי ולאסוב ברוסיה ולבנדיקט ארנולד בארצות הברית).

בשטחי יש"ע נעזר השב"כ במשתפי פעולה מקרב הפלסטינים לשם קבלת מידע מודיעיני. משתפי פעולה רבים נרצחו על ידי בני עמם לאחר שנחשפו, או אפילו נחשדו. עם הקמתה של הרשות הפלסטינית פעל השב"כ להעברת משתפי פעולה רבים אל מחוץ לשטחים שהועברו לשליטת הרשות, על-מנת להגן על חייהם. אלו שנשארו, ואחרים שרק נחשדו, נאסרו ונחקרו בעינויים בבתי כלא של הרשות. לא אחת, 'האשמה' כזו שמשה להסרת מתנגדים או מתחרים של הרשות, מהדרך. במבצע חומת מגן, צה"ל שחרר מבית כלא ברמאללה 40 אסירים שהוחזקו שם באשמת שיתוף פעולה. ביניהם נמנו גם: עיתונאים ובלוגרים שביקרו את הרשות, בעלי עסקים שסירבו לשלם דמי חסות ועוד. היו מקרים בהם 'משתף פעולה' רצח את המפעיל שלו בשב"כ (דוגמת רצח חיים נחמני).

==ראו גם==
* מרגל
* גיס חמישי
* מוסר (הלכה)

==לקריאה נוספת==
* הלל כהן, צבא הצללים - משת"פים פלסטינים בשירות הציונות, הוצאת עברית, 2004
* אוהד חמו, פני השטח, כתר הוצאה לאור, 2020 (עמ' 225 - 254)

==קישורים חיצוניים==

* סייעני מערכת הביטחון במערבולת הסכסוך | [https://youtu.be/xnSjTpeRMiw חלק א] | [https://youtu.be/T9pBAZciz-s חלק ב] | מכון טרומן, יום עיון, 28 בנובמבר 2016
*יזהר באר וד"ר צאלח עבד אל-ג'וואד, [https://www.btselem.org/sites/default/files/publications/199401_collaboration_suspects_heb_0.pdf משתפי הפעולה בשטחים בתקופת האינתיפאדה: הפרות ופגיעות בזכויות אדם], בצלם, ינואר 1994
* 
*יזהר באר, [https://www.haaretz.co.il/blogs/israelimyths/BLOG-1.6920390 דלת אחורית לשיבה: ההגירה הסמויה של המשת"פים לתוך ישראל], באתר הארץ, 11 בפברואר 2019
* 

*